《泰和舟中值中秋节与友人玩月》
明代·张诩

潦倒江湖百不能，逢君殊觉喜怀增。停舟共赏中秋月，促席高怀两夜灯。

国士低回心耿耿，客途跋涉鬓星星。明朝又作澄江别，快阁无心拟一登。

作者简介：（1455—1514）广东南海人，字廷实，号东所。师事陈献章。成化二十年进士。授户部主事，丁忧后，隐居不仕，累荐不起。正德中召为南京通政司参议，谒孝陵而归。其学以自然为宗，求“忘己”、“无欲”，即心观妙，以揆圣人之用。有《白沙遗言纂要》、《南海杂咏》、《东所文集》。